alexandrainst/scandi-wiki huggingface dataset:
Agder Energi

Agder Energi er et energikonsern og strømselskap som opererer i Agder fylke. Konsernets virksomhet omfatter produksjon, distribusjon og salg av fornybar energi, samt energitilknyttede tjenester. 

Energiselskapet kom som et resultat av en fusjon 30. juni 2000 mellom Aust-Agder Energi (AAE), Vest-Agder Energiverk (VAE) og Kristiansand Energiverk (KEV) 

Selskapet har 50 vannkraftverk på Agder, med til sammen en årlig gjennomsnittsproduksjon på 8,7 TWh. Hovedkontoret ligger i Kristiansand.   

Selskapet eies av de 25 Agder-kommunene (54,47 %) og Statkraft (45,53 %).

Datterselskap 
Agder Energi Nett AS
Agder Energi Vannkraft AS
Agder Energi Kraftforvaltning AS
LOS AS
Entelios AS
Entelios AB
Enfo AS
Entelios AG
Entelios GmbH
Agder Energi Fleksibilitet AS
Agder Energi Varme AS
Baltic Hydroenergy AS
Stoaveien 14 AS
Stoa 291 AS
Stoa 234 AS
Agder Energi Venture AS

Tilknyttede selskaper:

 Otovo AS
 Otera AS
 Skagerak Venture Capital ! AS
 Morrow Batteries AS
 NorthConnect AS

Referanser

Eksterne lenker
 

 
Norske nettselskaper
Selskaper etablert i 2000
Næringsliv i Agder
Næringsliv i Kristiansand
Fylkesvei 3380

Fylkesvei 3380 går mellom Treungen og Nesland i Nissedal. Veien er 26,7 km lang (utenom fergestrekningen).

Før 1. januar 2010 hadde veien betegnelsen fylkesvei 354.

Frem til 2019 hadde veien betegnelsen fylkesvei 514 (Telemark).

Kommuner og knutepunkter

 Kommunal kabelferge MF «Nissen» (Fjoneferga) fra Sundsodden 
 til Fjone fergested

Arm til Trontveit (259 m)

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Nissedal
Kai Ove Stokkeland

Kai Ove Stokkeland (født 27. januar 1978) er en norsk fotballspiller og hovedtrener for Rosseland BK. Posisjonen hans på banen er midtbane. Stokkeland kom til Bryne FK i 1998, etter at han hadde forlatt Egersund IK. For Bryne FK har han 456 seriekamper og 54 mål. Han hadde drakt nr 16 og spilte sin siste kamp for Bryne FK 4. november 2012.

Referanser

Eksterne lenker 
 
 Spillerprofilen på Brynefk.no, www.brynefk.no

Norske fotballspillere
Fotballspillere for Bryne FK
Fødsler i 1978
Sebastian Mila

Sebastian Mila (født 10. juli 1982) er en polsk tidligere fotballspiller.

Mila har 34 landskamper for  og 8 mål. Han har tidligere vært innom østerrikske Austria Wien, norske Vålerenga og flere polske klubber.

Karriere som spiller 
(Sist oppdatert 31. januar 2015)

Referanser

Eksterne lenker 
 
 (PL) Sebastian Mila på 90minut.pl

Polske fotballspillere
Spillere i Fotball-VM 2006
Fotballspillere for Lechia Gdańsk
Fotballspillere for SPR Wisła Płock
Fotballspillere for Dyskobolia Grodzisk Wielkopolski
Fotballspillere for FK Austria Wien
Fotballspillere for Vålerenga Fotball
Fotballspillere for ŁKS Łódź
Fotballspillere for Śląsk Wrocław
Personer fra Koszalin
FK Austria Wien

Fußballklub Austria Wien er en østerriksk fotbalklubb i Wien. Klubben vant den nasjonale serien i 2006/07-sesongen, og har totalt vunnet 24 seriemesterskap i Østerrike. Klubben ble grunnlagt 12. mars 1911 og spiller sine hjemmekamper på Franz-Horr-Stadion som har en kapasitet på 12 400.

I første runde av UEFA-cupen 2007/08 slo Austria Wien ut Vålerenga.

De tidligere norske landslagsspillerne Mons Ivar Mjelde, Petter Rudi, Thorstein Helstad, Raymond Kvisvik og Sigurd Rushfeldt har alle spilt for Austria Wien.

Spillerstall 
Oppdatert 1. april 2022.

Utlånte spillere

Kjente spillere med en fortid i klubben 
Se også :Kategori:Austria Wien-spillere

Referanser

Eksterne lenker 
 
 Austria-Arkiv 

Austria Wien
Sport i Wien
Austria Wien
1911 i Østerrike
Aldwych Theatre

Aldwych Theatre er et teater i Aldwych på Londons West End.

Teateret åpna i 1905, og har gjennom det meste av sin historie spilt lettere stykker. Fra 1960 var teateret tilholdssted for Royal Shakespeare Company sine London-produksjoner, før de i 1982 flytta til Barbican i City. Teateret har en kapasitet på 1150 seter.

Eksterne lenker
 
 Hjemmeside
 Teaterhistorie
 Teaterets historie

City of Westminster
Teatre i London
Etableringer i 1905
1905 i England
Blomsterdekoratør

Blomsterdekoratør er et fag innen utdanningsprogrammet design og håndverk. Utdannelsen er to års skolegang og to år i lære. Første skoleår er vg1 design og håndverk og andre skoleåret er vg2 blomsterdekoratør. Alternativt kan man gå opp til eksamen som privatist etter minst 5 års (60 måneders) arbeidserfaring i bransjen. Fagbrevet består av en teoretisk og praktisk eksamen som går over tre (3) dager.

Blomsterdekoratørfaget er et håndverksfag med få tekniske hjelpemidler. Faget har rike variasjonsmuligheter, og befatter seg i stor grad med dekorasjonsmaterialer av levende og tørt plantemateriale, blomster og planter av forskjellige slag settes sammen og benyttes til diverse formål for mennesker i ulike livssituasjoner.

Blomsterdekoratører må ha kjennskap til kunst- og stilhistorie for å kunne utføre alle fagets disipliner i riktig stilform og tilpasset de aktuelle omgivelsene. Det er nødvendig med gode kunnskaper om levende og tørt plantemateriale og andre varer som brukes i faget, for å kunne utnytte disse riktig og gi råd og veiledning ved salg. Ved bruk av levende materialer må elevene ha kunnskaper om plantenes livsbetingelser og forutsetninger for god holdbarhet.

Dyktige håndverkere kan utføre tjenester og salgsarbeid på en god måte og som forstår verdien av et godt håndverk, produktivitet og kvalitet i all produksjon.

En kjent, norsk blomsterdekoratør er Finn Schjøll

Eksterne lenker 
 Utdanning.no sin yrkesbeskrivelse av blomsterdekoratør
 Design og håndverk – blomsterdekoratør

Mesterfag
Yrkesbeskrivelser
Utdanning i Norge

fr:Art floral
nl:Bloemist
ru:Флорист
ko:꽃꽂이
Universitetsgata (Oslo)

Universitetsgata (7-13, 2-26) er en av Oslos sentrumsgater. Gaten går fra St. Olavs plass til Karl Johans gate. Gaten gikk tidligere helt til Fridtjof Nansens plass, men denne søndre delen fikk navnet Roald Amundsens gate da Amundsens tidligere gate fikk navnet Olav Vs gate.

I Universitetsgata 13 ligger Nasjonalgalleriet og i nr. 20-24 ligger Norlis bokhandel. På den andre siden av gaten ligger bygningene som har gitt gaten navn, Universitetet i Oslo, med adresse Karl Johans gate 47. Studentene i Oslo kjøpte og bygde Universitetsgata 26 etter innsamling som pågikk på 1850-tallet. Bygningen med to etasjer og høy kjeller stod ferdig i 1871. Den ble tegnet av den svenske arkitekten Victor Emil Langlet, som også tegnet Stortingsbygningen. Festsalen ble tatt i bruk allerede ved universitetets 50-årsjubileum i 1861. Fra 1879-94 holdt Deichmanske bibliotek til i loftsetasjen.

Se også 
 Karl Johan-kvartalet

Litteratur

Eksterne lenker 
 

Veier i Oslo
Veier i Oslo sentrum
Eduard Scherrer

Eduard Scherrer (født 15. april 1890 i Leysin, død 4. juli 1972) var en sveitsisk bobkjører som deltok i de olympiske vinterleker 1924 i Chamonix.

Sammen med Alfred Neveu og brødrene Alfred og Heinrich Schläppi vant han med sin bob «Acrobate» olympisk gull i de første olympiske vinterlekene i Chamonix i 1924.

OL-medaljer 
 1924  Chamonix -  Gull i bobsleigh, firerbob  SUI

Eksterne lenker 
 

Sveitsiske bobkjørere
Olympiske mestere for Sveits
Medaljevinnere under Vinter-OL 1924
Deltakere for Sveits under Vinter-OL 1924
Bobkjørere under Vinter-OL 1924
Personer fra Leysin
Fødsler i 1890
Dødsfall i 1972
Olympiske medaljevinnere i bobsleigh
Kåre Walberg

Kåre Walberg (født 3. juli 1912 i Hamar, død 29. februar 1988 samme sted) var en norsk skihopper. Han representerte Hamar idrettslag (HIL), i dag Hamar Skiklubb.

Meritter 
 Ski-VM 1931
 5.-plass
 Vinter-OL 1932
 Bronse 
 Vinter-OL 1936
 4.-plass

Referanser

Eksterne lenker 
 
 Bilde av Wahlberg i Holmenkollbakken

Norske skihoppere
Olympiske bronsemedaljevinnere for Norge
Medaljevinnere under Vinter-OL 1932
Deltakere for Norge under Vinter-OL 1932
Skihoppere under Vinter-OL 1932
Deltakere for Norge under Vinter-OL 1936
Skihoppere under Vinter-OL 1936
Personer fra Hamar kommune
Fødsler i 1912
Dødsfall i 1988
Djevel

Djevel er en ond ånd eller demon i flere religioner, i mytologi og folketro. Ordet djevel eller jævel kan også brukes om et ondt eller listig menneske. I flere sammenhenger er djevler en motsetning til engler og gode ånder.

Djevelen i bestemt form er i kristendom, jødedom og islam «Den onde», personifikasjonen av ondskapen i verden og herskeren over de ondes makter eller rike. I kristendommen og jødedommen kalles Djevelen ofte Satan, i islam Iblis, og beskrives som Guds eller Allahs motstander. 

Djevel het djafull på norrønt, men ordet stammer opprinnelig fra det greske diabolos som betyr «bakvasker».

Djevelen har også gitt stoff til folkelige forestillinger, djevelpakt, besvergelser, eventyrfortellinger; («Fanden i Nødden», «Mumle Gåsegg» og «Fanden og Futen»), til en rekke sagntyper; («Unnslippe fra svarteskolen i Wittenberg» som omfatter historier om Petter Dass, «Djevelen som fjerde hjul på vogna», «Kortlaget og fanden», «Ukyndig bruk av svarteboka» og «Luftfart med djevelen eller en ond ånd») og sagnet til feleslåtten «Fanitullen», som også finnes dikterisk bearbeidet av Jørgen Moe.

Se også 
 Djevelpakt
 Beelzebub, frukbarhetsguden Baal som jødene tolket som Djevelen
 Fanden, vanlig betegnelse på den onde i eventyr og folketro
 Djevelutdrivelse
 Helvete
 Samael, en ond guddom i jødenes Talmud

Litteratur 
 Ronald Grambo: Djevelens livshistorie. Scener fra en travel tilværelse. Oslo 1990. Ex Libris. ISBN 82-7384-252-5.

Eksterne lenker 
 
 Oppslagsordet «Djävful» i Svenska Akademins ordbog (på svensk)
 Oppslagsordet «Djævel» i Salmonsens konversationsleksikon fra 1915-1930 (på dansk)
 Oppslagsdordet «Djævel» i Ordbog over det danske sprog (på dansk)

 Digital blakopi av Ronald Grambos Djevelens livshistorie (Ex Libris, 1990)

Overnaturlige vesener
Demoner
Folkeminne
Religion
Personifikasjoner
Fylkesvei 3908

Fylkesvei 3908 går mellom Åshavn og Geiderøy på Flekkerøy i Kristiansand kommune. Veien er 4,8 km lang.

Frem til 2019 hadde veien betegnelsen fylkesvei 8 (Vest-Agder).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Agder
Veier i Kristiansand
Kronprinsesse Märthas plass (Oslo)

Kronprinsesse Märthas plass (Rådhushagen) er en plass med parkanlegg langs vestveggen av Oslo rådhus, i Pipervika i Oslo sentrum. Plassen har navn etter kronprinsesse Märtha, Olav Vs ektefelle, som døde før han ble konge.

Plassen, parken og skulpturene 

Kun ett bygg har adresse til plassen: forretningsbygget nord for plassen (nr. 1), bygget i 1940 med fasade tegnet av Arnstein Arneberg og Magnus Poulsson. 

Parken, som er fire mål stor, er holdt i en streng stil, med geometriske former, og mot sydenden er det kunstferdige blomsterbed i renessansestil. Langs Olav Vs gate står en rad lindetrær. 

I parken finnes tre skulpturer:
 Gutt som drikker av muslingskall, utført i bronse av Per Palle Storm, oppstilt 1960.
 Dyrefontene i sekskantet basseng, Anne Grimdalen, oppstilt 1950.
 Portrettbyste av Fridtjof Nansen ved rådhusveggen, utført 1921 i granitt av Kai Nielsen, oppstilt 1949.

På rådhusveggen ut mot parken, oppe i vestre tårn, finnes Anne Grimdalens rytterskulptur av Harald Hardråde, oppstilt 1950.

Historie 
Tomten som plassen ligger på var tett bebygget av lave hus før saneringen av Pipervika rundt 1930. Byggingen av Rådhuset startet i 1931. I årene før annen verdenskrig ble plassen brukt til blomstertorg. Den het dengang Solplassen, frem til den fikk sitt nåværende navn i 1955. Parkleggingen skjedde i årene etter annen verdenskrig etter en plan som Parkvesenet og den ene av rådhusets arkitekter Arnstein Arneberg la frem i 1943. 

Navnet Rådhushagen har vært i bruk om plassen helt siden den ble parklagt, og brukes offisielt av Bymiljøetaten.

I 1993 fikk området mellom Olav Vs gate og Kronprinsesse Märthas plass navnet Olav Vs plass, og i 1996 ble området opparbeidet med parkanlegg, slik at det i dag er en sammenhengende plass uten biltrafikk, avgrenset av lindealleen mellom de to.

Litteratur 
 Marius Røhne: Oslo kommunale parker og grønnanlegg 1810-1948. Oslo, Myhres papirindustri, 1967

Referanser

Eksterne lenker 
  
 
 Flyfoto, med kartmulighet

Vika
Veier i Oslo sentrum
Parker i Oslo
Plasser i Oslo
Rock in Rio

Rock in Rio er en musikkfestival i Rio de Janeiro i Brasil. 

Det samles opp mot 200 000 mennesker når de største bandene spiller. Festivalen ble arrangert for første gang i 1985, og siden ble den arrangert i 1991, 2001, 2011, og har siden det vært arrangert hvert andre år, 2013, 2015, 2017 og 2019.

Noen av de mest kjente bandene som har gjestet festivalen er a-ha, AC/DC, Iron Maiden, Oasis, Prince, Carlos Santana, Red Hot Chili Peppers, Queen, Guns N' Roses og Metallica.

Internasjonale artister

1985 
AC/DC
Al Jarreau
The B-52's
George Benson
The Go-Go's
Iron Maiden
James Taylor
Nina Hagen
Ozzy Osbourne
Queen
Rod Stewart
Scorpions
Whitesnake
Yes

1991 
a-ha
Billy Idol
Colin Hay
Debbie Gibson
Deee-Lite
Faith No More
George Michael
Guns N' Roses
Happy Mondays
Information Society
INXS
Jimmy Cliff
Joe Cocker
Judas Priest
Lisa Stansfield
Megadeth
New Kids on the Block
Prince
Queensrÿche
Run DMC
Santana
Snap

2001 
5ive
Aaron Carter
Beck
Britney Spears
Dave Matthews Band
Deftones
Foo Fighters
Guns N' Roses
Halford
Iron Maiden
James Taylor
Neil Young
'N Sync
Oasis
Papa Roach
Queens of the Stone Age
Red Hot Chili Peppers
R.E.M.
Sting
Sheryl Crow
Silverchair

Eksterne lenker 
 
 «Rock in Rio Lisboa», offisielt nettsted

Musikkfestivaler
Repeterende arrangementer etablert i 1985
1985 i Brasil
Hendelser i Brasil
Stockton-on-Tees (distrikt)

Stockton-on-Tees er et administrativt distrikt med status som enhetlig myndighet i det nordøstlige England. Den nordlige delen av distriktet ligger i North Yorkshire, mens den sørlige er i Durham; distriktet er det eneste i England som er delt mellom to seremonielle grevskap. Administrasjonssenteret er Stockton-on-Tees, men distriktet omfatter også flere andre byer og landsbyer. 

Distriktet ble opprettet 1. april 1974 ved sammenslåing av deler av Teesside, deler av Stockton landdistrikt og deler av Stokesley landdistrikt. Det var tilhørte da grevskapet Cleveland. Da dette grevskapet ble oppløst 1. april 1996 fikk Stockton-on-Tees status som enhetlig myndighet og ble delt mellom to seremonielle grevskaper, noe som skyldes at delen som ligger nord for Tees tradisjonelt har tilhørt Yorkshire mens delen sør for elven har tilhørt Durham.

Steder i distriktet

 Billingham
 Norton
 Stockton-on-Tees
 Thornaby-on-Tees
 Yarm

Distrikter i Nordøst-England
Durham
North Yorkshire
Akershusstranda (gate)

Dette er en artikkel om gata Akershusstranda i Oslo. For området, se Akershusstranda

Akershusstranda er  en gate som går på sjøsiden av Akershus festning i Oslo. Gaten går fra gaten Rådhusplassen ved Rådhusbryggenes Utstikker 1, gjennom området som også heter Akershusstranda, forbi Vippetangkaia der de går fra å være en bilgate til en gågate, før den til slutt blir til Skippergata i krysset med Myntgata ved Grev Wedels plass. Tidligere var Akershusstranda en del av E18 hvor den var det østlige løpet. Rådhusgata var det vestlige løpet. Med omleggingen av E18-systemet fikk veien og området vesentlig mindre trafikk. Langs gaten ligger en rekke bygg (skur) eid av Oslo Havn KF. I dag inngår hele Akershusstranda i Havnepromenaden og i den forbindelse har den vestlige siden av gaten blitt dekorert med symboler fra morsealfabetet.

Historie 
I 1897 kjøpte Oslo kommune strandlinjen rundt Akershus Festning fra den Norske stat. Fram til det gikk det kun en enkel gangsti rundt festningsområdet. Oslo Havnevesen planla å bygge et moderne kaianlegg på Vippetangen og trengte en ordentlig vei som kunne binde sammen øst- og vest-siden av havnen i Oslo. Veiearbeidet ble påbegynt i 1899 samtidig som byggearbeidet på Vippetangkaia og havnebanen startet. Før byggearbeidet startet var strandlinjen rundt Akershus Festning ganske smal, spesielt på vestsiden, så veiprosjektet krevde et omfattende sprengnings- og oppfyllingsarbeid. Havnebanen åpnet i 1907 og gikk parallelt med Strandgata rundt Akershushalvøya, fram til den ble lagt ned i 1980.

Referanser

Litteratur 
 Oslo byleksikon

Eksterne lenker 
 Oslo kommunes bydelsoversikt

Europavei 18
Veier i Oslo
Veier i Oslo sentrum
Midt-Troms Museum

Midt-Troms Museum er et regionmuseum i Midt-Troms, og dekkes av følgende kommuner: Balsfjord, Bardu, Målselv, Sørreisa, Senja og Dyrøy.

Museets administrasjon ligger i Sundlia på Bardufoss. Videre er museet spredt i underavdelinger:

Balsfjord Fjordmuseum og Våtmarksenter  
Museet ligger på Storsteinnes i Balsfjord kommune. Dette er museets naturhistoriske avdeling. Avdelinga fokuserer på regionens naturhistorie, hvor en kan se permanente utstillinger, samt forskjellige vandre- og temautstillinger. Museet er åpent hele året.

Senja
Kontorsted for avdelingene på Senja ligger på Øverbotn i "SAZZA", Senja natur- og kultursenter. På Senja finner man en rekke museumsavdelinger: 
 Kveitmuseet og Gammelbutikken i Skrolsvik
 Hofsøya Bygdemuseum på Stonglandet
 Kaperdalen Samemuseum
 Tranøya (permanent utstilling i den gamle prestegården).

Museene på Senja viser en mangfoldig historie. Avdelingene holder sommeråpent i sesongen, men det er mulig å bestille omvisning utenom åpningstider og sesong ved å ta kontakt med museet.

Troms Forsvarsmuseum
Troms Forsvarsmuseum holder til på Setermoen. Denne avdelinga viser militær- og forsvarshistorie i Troms, og har både permanente utstillinger, samt tema- og vandreutstillinger. 
Museet har også en rik samling på militært kjøretøy. Museet er åpent hele året.

Midt-Troms By- og Barnemuseum
By- og Barnemuseet ligger på Finnsnes. I Terningen Senter viser museet permanente utstillinger om by- og samferdselshistorie i Midt-Troms. Her står det også forskjellige tema- og vandreutstillinger. I Kunnskapsparken finner man barnemuseet. Her skal det bygges permanente utstillinger hvor barn og unge kan lære om regionens kultur- og naturhistorie på deres premisser. Det settes også opp tema- og vandreutstillinger i disse to byggene på Finnsnes. By- og Barnemuseet er åpent hele året.

På Bjorelvnes ligger Lenvik Museum. Dette anlegget viser kystkultur som hovedtema i den gamle prestegården. Her er en rekke utstillinger og aktivitetstilbud knytta til kystkulturen. Museet på Bjorelvnes holder åpent i sommersesongen, men det er mulig å bestille omvisning utenom åpningstider og sesong.

Administrasjonen 
Midt-Troms Museums administrasjon ligger på Bardufoss i Målselv. I området finnes det også en rekke museumsanlegg:  
Fossmotunet, Bardufoss (Målselv)
Kongsvoldtunet, Målselv
Bardu Bygdetun, Bardu  
Strømsør Fjellgård, Bardu 
Aursfjordsaga, Balsfjord
Devvdesvoupmi (Samisk boplass), Målselv  
Kramvigbrygga, Sørreisa
Kastnes Bygdetun, Dyrøy

Det er mulig å bestille omvisning utenom åpningstider og sesong ved å ta kontakt med  administrasjonen.

Eksterne lenker
 Museets hjemmeside

Museer i Troms og Finnmark
Kultur i Målselv
Kultur i Bardu
Kultur i Balsfjord
Dyrøy
I maktens skygge

I maktens skygge (orig. Im Schatten der Macht) er en tysk spillefilm i to deler laget for fjernsynskanalen ARD som handler om Guillaume-skandalen. Filmen tar for seg de siste fjorten dagene før Willy Brandt går av som kansler. Den ble en stor publikumssuksess og har mottatt flere priser.

Medvirkende 
 Michael Mendl som Willy Brandt
 Matthias Brandt som Günter Guillaume
 Cornelius Lehmann som Matthias Brandt 
 Dieter Pfaff som Hans-Dietrich Genscher
 Barbara Rudnik som Rut Brandt
 Jürgen Hentsch som Herbert Wehner
 Michael Quast som Günter Nollau
 Rudolf Kowsomki som Egon Bahr
 Ulrich Mühe som Günter Gaus
 Markus Boysen som Helmut Schmidt
 Felix von Manteuffel som Walter Scheel
 Christiane Lemm som Mildred Scheel
 Ann-Kathrin Kramer som Geliebte
 Felix Eitner som Schrader
 Friederike Wagner som Anne Braun
 Jörg Gudzuhn som Manne Schacht
 Wolfgang Grindemann som Arno
 Jürgen Schilling som Klaus Kinkel
 Fabian Gerhardt som Wilke
 Michael Gahr som Wolfgang Mischnick
 Sebastian Urzendowsky som Pierre Guillaume
 Johanna Gastdorf som Christel Guillaume
 Martin Lüttge som Horst Herold
 Robert Giggenbach som Horst Ehmke
 Michael Brandner Holger Börner

Eksterne lenker 
 

Tyske dramafilmer
Filmer fra 2003
Tyskspråklige filmer
Torvik skole

Torvik skole var en barneskole i Torvikbukt i Gjemnes kommune. Den ble nedlagt i juni 2009, etter vedtak fra Gjemnes kommunestyre. Skolen hadde elever fra første til syvende klasse, og hadde ca. 30 – 40 elever det siste skoleåret. Skolen var eid og drevet av Gjemnes kommune. Etter nedleggelsen ble Torvik Skolekrets offisielt innlemmet i Batnfjord Skolekrets, og alle elever i Torvik Skolekrets har et tilbud om skolegang ved Batnfjord Skule.

Skolen hadde sitt elevgrunnlag i Torvik Skolekrets som sognet inn grendene Sletnes, Ranheim, Kvalvåg og Hoem i tillegg til Torvikbukt. Rektor ved skolen var Kari Sødal.

Som et alternativ til Torvik Skole har Torvikbukt Skule blitt opprettet. Torvikbukt Skule er en privat barneskole med kristen formålsparagraf. Torvikbukt Skule har sin undervisning i samme lokaler som Torvik Skole hadde, ved at de leier lokalene av Gjemnes kommune.

Eksterne lenker
 Skolens hjemmeside

Barneskoler i Møre og Romsdal
Gjemnes
Øra stadion

Øra stadion ligger i Torvikbukt i Gjemnes kommune i Møre og Romsdal. Idrettsanlegget ligger på havnivå ved Bergsøyfjorden og er bygd hovedsakelig for friidrett og fotball.

Anlegget har fotballbane med gressdekke som holder internasjonale mål (105 x 67 meter). Løpebanen for friidrett holder også internasjonale mål og er 400 meter lang og har seks løpebaner. Løpebanen har grusdekke.

Øra stadion ble bygd tidlig på åttitallet og offisielt innviet i juni 1984. Finansieringen av idrettsanlegget var et spleiselag mellom bygdefolket (dugnadsarbeid), Norsk Tipping, Gjemnes kommune og Torvikbukt Idrettslag. Øra stadion eies av Torvikbukt Idrettslag.

Klubber og idretter 
Torvikbukt Idrettslag står for fiidrettsavktivitetene, som har vært en viktig fritidsinteresse, og idrett for befolkningen i Torvikbukt.

Reinsfjell Fotballklubb står for fotballaktivitetene, som også har vært en veldig viktig fritidsinteresse for befolkningen. Reinsfjell Fotballklubb har ikke hatt seniorlag siden 1996-sesongen,, men har flere aldersbestemte lag for gutter og jenter.

Torvikbukt Hardhauslag ble stiftet av en gjeng ungdommer som tidlig på 1990-tallet begynte å drive med mer utradisjonelle idretter og aktiviteter som fjellklatring i svært alpine fjell og triathlon. De begynte å arrangere Torvikbukt Triathlon i 1993, med start og målgang på Øra stadion.

Mesterskap 
Kretsmesterskap i friidrett for Møre og Romsdal friidrettskrets har vært arrangert flere ganger på Øra stadion. Disse mesterskapene har på det meste huset flere hundre deltakere.

I 1999 arrangerte Torvikbukt Idrettslag norgesmesterskap i triathlon. Der ble det for første og eneste gang delt ut kongepokal i Torvikbukt. Mesterskapet ble også dekket med en fyldig reportasje av NRK Sportsrevyen.

Det har også blitt arrangert én kretsmesterskapsfinale i fotball på Øra stadion. Den ble spilt mellom Reinsfjell Fotballklubb og Clausenengen Fotballklubb i 1992 for jenter 12-14 år. Clausenengen vant kampen og ble kretsmestere.

Referanser 

Fotballstadioner i Norge
Idrettsanlegg i Møre og Romsdal
Byggverk i Gjemnes